गोलियों की रासलीला रामलीला

गोलियों की रासलीला रामलीला संजय लीला भंसाली द्वारा निर्देशित २०१३ की बॉलीवुड की हिन्दी रोमांटिक-नाटक फ़िल्म है। राम-लीला दुश्मनी, घृणा और ख़ून ख़राबे के बीच पनपी एक प्रेम कहानी है। गुजरात में सनेड़ा और रजाड़ी खानदानों के बीच पांच सौ सालों से दुश्मनी चली आ रही है।
 पटकथा 
राम (रणवीर सिंह) और लीला (दीपिका पादुकोण) की जो दो अलग-अलग कबीलों के खास घरानों के हैं। दोनों के कबीलों के लोग एक-दूसरे के जान के दुश्मन हैं और फूटी आंख नहीं सुहाते मगर प्यार कहां ये सब देखता है। जवान राम-लीला जब एक दूसरे को देखते हैं तो उनके बीच प्रेम की चिंगारी इस कदर लगती है कि जो बुझाए नहीं बुझती। गुजरात का रोमियो (राम) बिंदास जूलियट (लीला) के प्यार में पड़ जाता है। एक तरफ दोनों कबीलों के लोग गोलियां बरसाकर अपनी पुराणी दुश्मनी की आग में जलते हैं वहीं इन्हीं गोलियों के बीच राम-लीला की रासलीला परवान चढ़ती है। कुछ टि्वस्ट और नाटकीय घटनाक्रम के बाद राम अपने समुदाय का मुखिया बन जाता है और लीला अपने समूह की। लीला का चचेरा भाई इसे कबूल नहीं कर पाता। वह एक साजिश रचता है। नतीजे में नया खून खराबा शुरू हो जाता है। सुखांत होेने का अहसास दिलाती कहानी दुखद अंजाम तक पहुंचती है।
 कलाकार 
 रणवीर सिंह - राम
 दीपिका पादुकोण - लीला
 ऋचा चड्ढा - रसीला
 सुप्रिया पाठक - सनेड़ा खानदान की मुखिया धानोकर बा, लीला की माँ
 होमी वाडिया - राधु
 शरद केलकर - कानजी, लीला का भाई
 गुलशन देवयाह - भवानी, लीला का चचेरा भाई
 बरखा बिष्ट - केसर
 अभिमन्यु सिंह - मेघजी, राम का भाई
 रज़ा मुराद - सरपंच
 जमाइल खान - वंका
 अंशुल त्रिवेदी - मन्दार
 प्रियंका चोपड़ा = "राम चाहे लीला" गाने में विशेष आयटम नम्बर

संगीत

 सन्दर्भ 

 बाहरी कड़ियाँ


श्रेणी:हिंदू धर्म से जुड़े विवाद फिल्मों में